《送谢太守平江省亲回武林就送鹅酒之贶》
元代·成廷圭

五马既秣车载脂，上堂欲别还迟迟。拜家已得阿母喜，还郡即慰邦人思。

几年东阁旧倾盖，今日西湖谁赋诗。野翁惭无一字补，辄敢笼鹅临墨池。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。